**ШАРТНОМА № \_\_\_\_\_**

**2022 йил “\_\_\_” ­­­­\_\_\_\_\_ Наманган шаҳар**

 “\_\_\_\_\_\_\_\_\_\_\_\_\_\_\_\_\_\_” МЧЖ рахбари \_\_\_\_\_\_\_\_\_\_\_\_\_\_\_\_\_ келгусида “Аутсорсер” деб номланувчи бир томондан ва «O’zChasys» МЧЖ КК номидан Бош директори Р.Ш. Кодиров, келгусида “Буюртмачи” деб номланувчи иккинчи томондан бўлиб қуйидаги мазмунда шартнома тузадилар.

**1. ШАРТНОМА МАЗМУНИ:**

“Аутсорсер” “Буюртмачи”- Жамият ишчи-ходимларининг стационар озиқ-овқат ва сут маҳсулотлари билан таъминлаш ишларини ўз зиммасига олади.

Жамият ишчи-ходимлари — «O’zChasys» МЧЖ ҚКсининг барча ишчи – ходимлари, Фуқаролик тусда шартнома асосида ишлайдиган фуқаролар.

Жамиятда овқатланувчилар — Жамият ишчи-ходимлари ва корхонага иш билан келган меҳмонлар.

Жамият ишчи-ходимларини овқатлантириш қуйидагиларни ўз ичига олади:

- стационар озиқ-овқат таъминоти;

- зарарли омилларда ишлайдиган ишчи-ходимлар учун сут маҳсулотлари таъминоти.

Ошхона идиш-товоқлари ва мебеллари ҳамда тозалик ишларида ишлатиладиган асбоб ва машиналар ижара шартномаси асосида ҳамда тегишли қабул қилиш-топшириш далолатномаси орқали “Аутсорсер”га топширилади.

Ошхона “Аутсорсер”га Наманган вилоятида давлат кўчмас мулкидан фойдаланганлик учун ижара тўловининг энг кам ставкаларини тасдиқлаш тўғрисидаги қарорида кўрсатилган ставкага асосан ижарага берилади.

“Аутсорсер”га кўрсатилган коммунал хизматлар қиймати “Буюртмачи” маблағлари доирасида қопланади ва ушбу харажатлар таомлар калкуляцияси таркибига киритилишига йўл қўйилмайди.

Аутсорсинг хизмати кўрсатилиши юзасидан мониторинг ва текширувни “Буюртмачи” ташкил этадиган комиссия (кейинги ўринларда комиссия деб аталади) томонидан амалга оширилади.

 “Буюртмачи” ўз навбатида бажарилган барча хизматлар ва ишлар учун ўз вақтида хизмат хақи тўлаш мажбуриятини олади.

**2. ШАРТНОМАНИНГ УМУМИЙ СУММАСИ ВА ХИСОБ-КИТОБ ТАРТИБИ:**

2.1. Шартноманинг умумий суммаси \_\_\_\_\_\_\_\_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_) сўмни ташкил этади.

2.2. “Буюртмачи” кўрсатилган хизматлар ҳисоб-китоби ҳақиқатдан кўрсатилган хизматлар суммасидан келиб чиқиб ҳар 15 кунда, якуний ҳисоб-китоб эса“Аутсорсер” томонидан бажарилган ишлар бўйича далолатнома ва хисоб-варақга асосан кейинги ойнинг 10 санасига қадар тўланади. Тақдим этилган далолатнома ва хисоб-варок ушбу шартномага илова қилиб борилади.

 Жамиятнинг ишчи-ходимларини стационар озиқ-овқат ва сут маҳсулотлари билан таъминлаш учун нархлари илова қилинади.

**3. ТОМОНЛАРНИНГ МАЖБУРИЯТЛАРИ:**

3.1. “Аутсорсер”нинг мажбуриятлари:

- “Аутсорсер”“Буюртмачи”нинг буюртмасига асосан барча хизматлар ва ишларни ўз вақтида ва сифатли бажаришни ўз зиммасига олади.

- “Аутсорсер” Жамият ишчи-ходимларини стационар озиқ-овқат билан таъминлашни “«O’zChasys» МЧЖ ҚКсининг ишчи-ходимлари таомнома”сига асосан хафталик меню ишлаб чиқади, Жамият касаба уюшма қўмитаси билан келишилган ҳолда “Буюртмачи”га тасдиқлатади ва шу асосида овқат билан таъминлайди.

- “Аутсорсер” Жамиятнинг зарарли омилларда ишлайдиган ишчи-ходимлар учун сут маҳсулотларни Жамият касаба уюшма қўмитаси билан келишилган, “Буюртмачи” томонидан тасдиқлаган рўйхатга асосан таъминлайди.

- “Аутсорсер” ходимларининг “Буюртмачи”га тегишли ҳудудга белгиланган тартибда олдиндан тақдим этилган рўйхат асосида киришига рухсат берилади.

- “Аутсорсер” жамият ишчи-ходимларининг озиқ-овқат таъминотини узлуксиз ва тозалик ишларини узлуксиз, шу жумладан дам олиш ва байрам кунларида амалга ошириши;

- “Аутсорсер” озиқ-овқат маҳсулотларининг янги ва сифатли бўлишини таъминлаши;

-“Аутсорсер” соғлиқ учун зарарли ва яроқсиз озиқ-овқат маҳсулотларидан фойдаланмаслик ва таомларни тарқатмаслиги;

- “Аутсорсер” ижарага олинган бино ва иншоотлар, жиҳозлардан мақсадли ҳамда оқилона фойдаланиши, сақлаши, носоз ҳолга келганда уларни ўз ҳисобидан таъмирлаши, шунингдек, мулкни сақлаш харажатларини қоплаши;

- Аутсорсинг хизматини кўрсатиш жараёнида “Аутсорсер” “Буюртмачи”нинг ишлаб чиқариш ва бизнес сирларини учинчи шахсларга ошкор этмаслик мажбуриятини олади.

- “Аутсорсер” ошхона ишини ташкил этилишида СанПин № 0292-11 ва СанПин № 0304-2012 талаблари асосида амал қилади.

- “Аутсорсер” ошхонада қуриш ва ошхона фаолиятини бошқаришда СанПин № 0292-11 ва СанПин № 0304-2012 талабларига амал қилади.

- “Аутсорсер” «O’zChasys» МЧЖ ҚКси ишчи-ходимларининг овқатланишини аутсорсинг шартларида ташкил этиш тартиби тўғрисидаги” низомнинг ўзининг фаолиятига таълуқли қисмига ва жамият ички тартиб қоидаларига амал қилади.

- “Аутсорсер” кунлик таомнома асосида тайёрланган иссиқ овқатлардан (1-овқат, 2-овқат) наъмуна учун олади ва музлаткичда 1 сутка сақланиши шарт.

- “Аутсорсер” Аутсорсинг хизматлари асосида озиқ овқат билан таъминлаш ишларини бажаришда қонун ҳужжатларида белгиланган меҳнат муҳофазаси ва хавфсизлик техникаси, ёнғин хавфсизлиги, ҳамда санитария қоидалари, нормалари ва гигиена нормативларига риоя қилинган ҳолда амалга оширилиши лозим ва барча жавобгарликни ўз зиммасига олади.

- “Аутсорсер” томонидан фойдаланиладиган озиқ-овқат маҳсулотлари тегишли стандартлар талабларига жавоб бериши шарт.

- “Аутсорсер” томони жамиятга олиб кираётган озиқ-овқат маҳсулотларининг сони ёки оғирлигини назорат ўтиш жойида(КПП) ўлчаши ва қўриқлаш (Ички хавфсизлик)хизмати журналига қайд эттириши лозим.

- “Аутсорсер” озиқ-овқат маҳсулотларини белгиланган тартибда сақлаш қоидаларига риоя этилиши бўйича жавобгарлик ўз зиммасига олади.

3.2. “Аутсорсер”нинг ҳуқуқлари:

- ижарага олинган мол-мулкдан фойдаланиш;

- ижарага олинган бино ва иншоотларнинг ички қисмида техник жиҳатдан жиҳозлаш ва таъмирлаш ишларини амалга ошириш;

- жамият ишчи-ходимларининг сони ва овқатланиш жадвалини белгиланган тартибда олиш;

- жамиятнинг мустақил таркибий бирликларидан бир хафта олдиндан овқатланувчи ишчи-ходимларининг сони тўғрисида талабнома олиш;

- сут маҳсулотлари истемол қилаадиган ишчи-ходимларининг рўйхатини олиш;

- сут маҳсулотлари истемол қилаадиган ишчи-ходимлардан “Буюртмачи” томонидан тасдиқланган сут маҳсулотлари ичиш учун жетон талаб қилиш;

- жамият ишчи-ходимлардан “Буюртмачи” талабига асосан тасдиқланган иссиқ овқат учун жетон талаб қилиш;

- келган меҳмонларнинг сонини юритиш учун махсус талабнома талаб этиш;

- “Аутсорсер” бажарилган ишлар ва хизматлар учун “Буюртмачи” дан ўз вақтида ва кечикмасдан хизмат хақи тўлашни талаб қилиш.

3.3. “Буюртмачи”нинг мажбуриятлари:

- “Буюртмачи” “Аутсорсер”га жамият ишчи-ходимларининг сони ва уларнинг овқатланиш жадвалини ўз вақтида тақдим этиш;

- шартномага мувофиқ белгиланган муддат ва шартлар асосида “Аутсорсер”га кўрсатилган хизматлар учун тўловларни амалга ошириш.

3.4. “Буюртмачи” “Аутсорсер”га вақтинчалик фойдаланишга бериладиган ошхона биносига қўйиладиган асосий талаблар қуйидагилар ҳисобланади:

 - етарли ўринга эга бўлган, технологик жиҳозлар билан таъминланган, техник ҳолати белгиланган нормаларга мос бўлган овқатланиш биносининг мавжуд бўлиши;

 - маҳсулотларни сақлаш учун омборлар мавжудлиги;

 - таом тайёрлаш ускуналари, ошхона мебеллари ва овқатланиш учун зарур бўлган бошқа жиҳозлар мавжудлиги;

- узлуксиз электр энергияси ва табий газ мавжудлиги.

3.5. Томонлар мазкур шартномани имзолашга тайёрлаш жараёнида 1998 йил 29 август куни №670-1-сонли Ўзбекистон Республикаси “Хўжалик юритувчи субьектлар фаолиятини шартномавий хуқуқий базаси тўғрисида”ги қонуннинг 21-моддаси талабларига риоя этади..

**4. ФОРС-МАЖОР ХОЛАТЛАРИ:**

4.1. Шартнома муддати давомида форс-мажор холатлари, яъни фавқулотда ходисалар (табий офатлар, ёнғин, жамоа тартибсизликлари ва хоказо, ҳамда хокимият қарорига биноан фаолият чекланиши) юз берган холларда томонлар шартнома бўйича ўз мажбуриятларини бажаришдан соқит қилинадилар.

4.2. Юзага келган форс-мажор ҳолатлари бўйича томонлар бир-бирларини қонунда белгиланган муддатда зудлик билан хабардор қилишлари шарт.

4.3. Агар бартараф қилиб бўлмайдиган куч уч ой узлуксиз давом этса талаблар бир-бирини ёзма равишда огоҳлантириб шартноманинг ижросини бекор қилиши мумкин.

**5. НИЗОЛАРНИ ҲАЛ ҚИЛИШ ТАРТИБИ:**

5.1. Талаблар ўртасида ушбу шартнома бўйича ёки у билан боғлиқ пайдо бўладиган барча низолар ёки келишмовчиликлар тарафлар ўртасида музокара йўли билан ҳал қилинади.

5.2. Агар келишмовчиликларни музокара йўли билан хал қилиб бўлмаса, улар қонун хужжатларида белгиланган тартибда иқтисодий суди орқали ҳал қилинади.

**6. ШАРТНОМАГА**

 **ҚЎШИМЧА ЎЗГАРТИРИШ КИРИТИШ ТАРТИБИ. ШАРТНОМА МУДДАТИ:**

6.1. Ушбушартномага киритилган барча ўзгартириш ва қўшимчалар фақат иккала тараф томонидан ёзма равишда тузилиб, имзо қўйилгандан кейингина юридик кучга эга бўлади.

6.2. Шартномани тарафларнинг ўзаро келишувига асосан ёки Ўзбекистон Республикаси Фуқаролик кодексига ҳамда амалдаги қонун хужжатлари нормаларига биноан келтирилган зарарни тўлаган ҳолда муддатидан илгари бекор қилиши мумкин.

6.3. Ушбу шартнома томонлар имзолаган вақтдан эътиборан қонуний кучга киради ва Шартноманинг умуий киймати тугагунга қадар амалда бўлади.

**7. ТОМОНЛАРНИНГ МАНЗИЛИ ВА БАНК РЕКВИЗИТЛАРИ:**

|  |  |  |
| --- | --- | --- |
| **“Аутсорсер”** |  | **«БУЮРТМАЧИ»** |
| “\_\_\_\_\_\_\_\_\_\_\_\_\_\_\_\_\_\_” МЧЖ |  | «O’zChasys» МЧЖ ҚК |
|  |  | г. Наманган, ул. Курувчилар 50 |
| Х/р:  |  | Х/р: 2021 4000 9047 3792 7001 |
|  |  | «УзСаноатКурилиш» Наманган фил |
| МФО: ИНН:  |  | МФО:00224 ИНН: 206978481 ОКЭД: 27400  |
| М.Ў. \_\_\_\_\_\_\_\_\_\_\_\_\_\_\_\_ (имзо)  |  | М.Ў. \_\_\_\_\_\_\_\_\_\_\_ Р.Ш.Кодиров(имзо)  |